શ્રીદેવી, જેને આપણે શ્રી નાં હુલામણા નામે ઓળખીએ છીએ, તેનો જન્મ સિવાકાસી, તામિલનાડુમાં, 13 ઑગસ્ટ, 1963 માં થયો હતો. નાનપણથી જ તમિલ ફિલ્મમાં કામ કરવા માટે તેની માતાએ તેને પ્રોત્સાહન પૂરું પાડ્યું. માત્ર 4 વર્ષની કુમળી વયે રમવા, ભણવાનું છોડી, શ્રીદેવીએ તમિલ ફિલ્મ ઇન્ડસ્ટ્રીમાં પદાર્પણ કર્યું હતું. તેની પહેલી ફિલ્મ એમ. એ. થીરૂમુગમની થુનૈવન હતી. તમિલ ફિલ્મમાં નામના મેળવ્યા બાદ, શ્રીદેવીએ હિન્દી ફિલ્મોમાં 1979 માં કામ કરવાનું શરૂ કર્યું. તેની પ્રથમ હિન્દી ફિલ્મ સોલવા સાવન હતી. શરૂઆતમાં જ તેને જીતેન્દ્ર, મિથુન ચક્રવર્તી, અમિતાભ બચ્ચન જેવા મોટા ગજાના કલાકારો સાથે ફિલ્મ મળવાનું નસીબ પ્રાપ્ત થયું. જીતેન્દ્ર સાથે તેને હિંમતવાલા, તોહફા, મવાલી, જસ્ટિસ ચૌધરી, વિગેરે જેવી ફિલ્મોમાં કામ કર્યું જે તે જમાનાની હિટ ફિલ્મોમાં સ્થાન પામી.